Neustadt am Main

Neustadt am Main (amtli: Neustadt a.Main) is a boarische Gmoa im untafränkischn Landkroas Moa-Spessart und Mitglied vo da Vawoitungsgmoaschoft Lohr am Main.

 Geografie 
 Log 
Neustadt am Main liagd in da Region Wiazburg. Da topografisch hechste Punkt vom Gmoagebiet bfindd se mid   am Gipfe vo da Klosterkuppel, da niedrigste liagd im Moa auf . De Klosterkuppel is da hechste voiständig im Landkroas Moa-Spessart liagnde Beag. Duat entspringt da Silberlochbach, der duach Neustadt fliaßd.

 Gmoagliedarung 
De Gmoa bsteht aus zwoa Ortstei und gliedat se in via Siedlunga:http://www.bayerische-landesbibliothek-online.de/orte/ortssuche_action.html?anzeige=voll&modus=automat&tempus=+20111119/213651&attr=OBJ&val=1737

 Erlach am Main
 Neustadt am Main
 Aurora
 Margarethenhof

Es gibt de Gemarkunga Erlach a. Main und Neustadt a. Main.

 Nochboagmoana 

 Gschicht 
Des Benediktina-Kloster Neustadt am Main is scho voam Joar 769 grindt worn. Es is 1803 im Zug vo da Säkularisierung aufglest worn.

Im Zug vo de Verwoitungsreforma in Bayern is midm Gmoaedikt vo 1818 de heitige Gmoa entstondn.Mehr zur Geschichte Neustadts auf www.weyer-neustadt.de

Neustadt woar oana vo de 26 Gmoana im Landkroas Lohr am Main (Kfz-Kennzeichn LOH). Mid da Auflesung vom Landkroas Lohr is Neustadt 1972 in an nei buidtn Landkroas Moa-Spessart (Kfz-Kennzeichn KAR, ob 1979 MSP) kema.

 Noma 
 Etymologie 
Wovo se da urspringliche Ortsnoma Rorinlacha tatsächli obleit, is ned genau bekonnt. Es bstehn zwoa megliche Theorien:

 Er bsteht ausn oidhochdeitschn Weatan řorīn und lahha. Es bedeit „a mid Röhricht bewoxna Sumpf“. Diese Nomanswurzl is aa im Noma vo Erlach z findn (erl lahha).
 Er bsteht ausm Personanoma „Roggo“ oder „Roggo“, a Vawondta vo Megingaud und „Lacha“ fia umgrenzts Gebiet. Danoch bedeit er Ort des Roggo.

Mid Earichtung vom Klosta an da „Neuen Statt“ is da Ort zeascht Niuwenstat, donn Neustadt gnennt worn. Er bsteht aus de oidhochdeitschn Weata niuwe und stat. De gleiche Nomanswurzl steckt aa im noheliengdn Ort Neuendorf. Da Zuasotz am Main untascheidt Neustadt vo weitan gleichnomign Ortn.

 Friahare Schreibweisn 
Friahare Schreibweisn vom Ort aus diversn historischn Koartn und Urkundn:
 768 Rorinlacha
 812 Rorenlacha
 817 Nuuenstat
 835 Niunstat
 976 Nuenstat
 993 Niuuuenstat
 1003 Niuenstat
 1150 Nůwenstat 1157 Nuwestat
 1276 Nuenstat
 1336 Nuewenstat
 1494 Newenstat
 1562 Neuenstatt am Mayn
 1594 Neuestatt am Main
 1801 Neustadt am Mayn
 1832 Neustadt am Main

 Eihgmoanunga 
De Gmoa Erlach am Main is am 1. Mai 1978 im Rohma vo da Gebietsreform in Bayern eihgmoant worn.

 Eihwohnaentwicklung 
 1987: 1301 Eihwohna
 2000: 1343 Eihwohna
 2011: 1249 Eihwohna
 2012: 1257 Eihwohna
 2014: 1259 Eihwohna
 2015; 1288 Eihwohna

 Im Netz

 Website Weyer-Neustadt
 Website Neustadt-Erlach



 Beleg 


Kategorie:Ort im Landkreis Main-Spessart